ddrg/super_eurlex huggingface dataset:
KIRJALLINEN KYSYMYS E-0567/03 esittäjä(t): Armando Cossutta (GUE/NGL) komissiolle. Eturistiriita komissiossa.



Virallinen lehti nro 280 E , 21/11/2003 s. 0066 - 0067



KIRJALLINEN KYSYMYS E-0567/03 esittäjä(t): Armando Cossutta (GUE/NGL) komissiolle (27. helmikuuta 2003) Aihe: Eturistiriita komissiossa Komission INFSO.01-yksikön (tutkimus, suunnittelu, e-Eurooppa, pääjohtajan riippumattomien strategioiden suunnitteluyksikkö) päällikkö Detlef Eckert on saanut kolmen vuoden palkattoman virkavapauden. Financial Timesin mukaan Eckert työskentelee virkavapautensa aikana Microsoftille. Alan strategiaa laatiessaan Eckert käsitteli Microsoftia ja sen hallitsevaa markkina-asemaa, minkä vahvistaa myös Computer and Communications Industry Associationin johtaja Ed Black. 1. Mitä hallinnollisia toimia komissio aikoo toteuttaa tässä eturistiriitatapauksessa? 2. Millä perusteella komission tiedottaja on voinut kertoa, että Eckert ei ole hoitanut Microsoftin tapausta, vaikka toiset henkilöt kertovat aivan päinvastaista? 3. Miten komissio on selvittänyt vahinkoja, joita Eckertin ja Microsoftin mahdollisesta etujen sekoittumisesta on aiheutunut unionin teollisuudelle ja komission hankinnoille? 4. Voiko komissio taata, että komission jäsen Montin vastuulle kuuluvat kilpailuyksiköt eivät ole saaneet epätäydellisiä tietoja Microsoftista? 5. Eikö komission ole välittömästi tarkasteltava uudelleen tietoliikennealalla määriteltyjä strategioita? Erkki Liikasen komission puolesta antama vastaus (12. toukokuuta 2003) Muistutettakoon parlamentin jäsentä siitä, että palkattomalla virkavapaalla olevaa virkamiestä sitovat samat velvollisuudet kuin toimessa olevaa virkamiestä. Näistä velvollisuuksista mainittakoon etenkin riippumattomuus, arvokkuus ja luottamuksellisuus. Mikäli komissio saa tietoonsa, että virkamies on mukana toiminnassa, johon hän ei ole saanut lupaa, tai että toiminta ei vastaa virkamiehen velvollisuuksia, komissio ryhtyy tarvittaviin toimenpiteisiin. Kuten parlamentin jäsen ehkä tietääkin, komissio pohtii parhaillaan, olisiko aiheellista antaa yksityiskohtaisemmat säännöt, joiden perusteella myönnetään palkaton virkavapaus ja joilla ohjataan tällaisella virkavapaalla olevien virkamiesten käyttäytymistä. Parlamentin jäsenen esille ottamassa tapauksessa on syytä muistaa, että komission pääosastojen tulee olla yhteydessä vastuualueeseensa kuuluvien alojen edustajiin. Tämän takia kaikkien yritysten on hyvä hoitaa yhteyksiä tietoyhteiskunnan pääosastoon. Kilpailupolitiikkaan liittyvissä kysymyksissä tietoyhteiskunnan pääosasto osallistuu muiden pääosastojen tavoin kilpailun pääosaston johtamiin pääosastojen välisiin käsittelyihin. On vielä syytä huomauttaa, että käsillä olevassa tapauksessa kyseistä virkamiestä on pyydetty allekirjoittamaan lausuma, jossa hän erityisesti vakuuttaa noudattavansa henkilöstösääntöjä, jotta voidaan taata hänen olleen tietoinen kaikista mahdollisista seuraamuksista.
KIRJALLINEN KYSYMYS E-0678/03 esittäjä(t): Marco Cappato (NI) neuvostolle. Perun kansalaisen Nelson Palominon pidättäminen.



Virallinen lehti nro 280 E , 21/11/2003 s. 0080 - 0081



KIRJALLINEN KYSYMYS E-0678/03 esittäjä(t): Marco Cappato (NI) neuvostolle (7. maaliskuuta 2003) Aihe: Perun kansalaisen Nelson Palominon pidättäminen Ollessani viime viikolla vierailulla Limassa Nelson Palomino, yksi perulaisten campesinojen johtajista, pidätettiin. Häntä syytetään terrorismin tukemisesta, joka on säädetty rangaistavaksi teoksi Fujimorin hallituksen rikoslaissa, jota parhaillaan uudistetaan. Perun lehdistössä kerrotaan, että Palominoa väitetään syylliseksi mielenosoituksiin kannustamiseen, tiesulkujen rakentamiseen ja väkivallan käyttämiseen. Perun hallituksen ja campesinojen suhteet ovat jo erityisen jännittyneet, koska niiden keskustelu maatalousuudistuspaketista on keskeytynyt ja varsinkin kokapensaan viljelmien tuhoamista koskevan epäonnistuneen politiikan vuoksi. Perun hallituksen huumausaineidentorjuntaviraston DEVIDAn johtajat kieltäytyivät antamasta minulle ja kansainvälisen huumausainekiellon vastustajien liiton sihteerille Marco Perducalle mitään tietoja campesinojen tilanteesta ja erityisesti Palominon pidätyksestä. Voiko neuvosto pyytää Perun viranomaisilta tietoja parlamentille toimitettavaksi tilanteesta, joka ellei keskusteluun päästä uhkaa muuttua väkivaltaiseksi samalla tavoin kuin tapahtui Boliviassa, jossa on viime viikkoina kuollut kymmeniä ja haavoittunut satoja ihmisiä? Vastaus (22. heinäkuuta 2003) Neuvoston saamien tietojen mukaan Perun yleisen syyttäjän virasto on virallisesti asettanut Nelson Palomino la Sernan syytteeseen muun muassa terrorismin tukemisesta, törkeästä ryöstöstä ja ihmisryöstöstä. Asiaa koskeva syyte on nostettu Aynesin piirikunnan tuomioistuimessa Ayacuchon departementin San Franciscon provinssissa. Asia on tällä hetkellä esitutkintavaiheessa. Kansallisen vankilalaitoksen (INPE) Ayacuchon aluejohdon 11. huhtikuuta antamien tietojen mukaan Nelson Palomino oli vangittuna Lianamillan vankilassa. Neuvoston asia ei ole kommentoida kansallisella tasolla meneillään olevaa oikeudenkäyntiä. Neuvosto kuitenkin vahvistaa, että oikeusvaltion periaatteen ja demokraattisten ja kansalaisoikeuksien ylläpito on keskeinen tekijä alueen rauhan kannalta.
KIRJALLINEN KYSYMYS E-1324/03 esittäjä(t): Jens-Peter Bonde (EDD) komissiolle. Gómez-Reinnon lausuma Santerin komission eroamisesta.



Virallinen lehti nro 280 E , 21/11/2003 s. 0131 - 0131



KIRJALLINEN KYSYMYS E-1324/03 esittäjä(t): Jens-Peter Bonde (EDD) komissiolle (8. huhtikuuta 2003) Aihe: Gómez-Reinnon lausuma Santerin komission eroamisesta European Voice -julkaisun numeroon 27. maaliskuuta 2. huhtikuuta sisältyvässä David Croninin artikkelissa siteerataan Santiago Gómez-Reinoa, jonka mukaan Jacques Santer ja hänen komissionsa erosi petossyytösten vuoksi, jotka olivat kohtuuttomia, täysin epäoikeudenmukaisia ja suurelta osin aivan perättömiä. Onko nykyinen komissio samaa mieltä Santiago Gómez-Reinon lausuman kanssa? Romano Prodin komission puolesta antama vastaus (28. toukokuuta 2003) Komissio pyytää kunnianarvoisaa jäsentä tutustumaan vastaukseen, jonka komissio antoi Dell'Alban esittämään kirjalliseen kysymykseen E-0749/03(1). (1) Katso sivu 83.
KIRJALLINEN KYSYMYS E-0834/03 esittäjä(t): Roberta Angelilli (UEN) komissiolle. Frosinonen kunnan käyttämät Euroopan aluekehitysrahaston (EAKR) varat.



Virallinen lehti nro 280 E , 21/11/2003 s. 0096 - 0096



KIRJALLINEN KYSYMYS E-0834/03 esittäjä(t): Roberta Angelilli (UEN) komissiolle (18. maaliskuuta 2003) Aihe: Frosinonen kunnan käyttämät Euroopan aluekehitysrahaston (EAKR) varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut alueelliset viranomaiset ovat myöntäneet hankkeille Euroopan unionin varoja huolestuttavan hitaasti ja tehottomasti. Euroopan komissio on useaan otteeseen ilmaissut huolestuneisuutensa siitä, että paikallisviranomaiset käyttävät riittämättömästi Euroopan unionin varoja. Koska joillakin tietyillä alueellisilla yksiköillä, kuten esimerkiksi Frosinonen kunnalla, on erityisen suuri tarve käyttää Euroopan unionin varoja taantuvien teollisuusalueiden elvyttämiseen ja taloudellisen ja sosiaalisen kehityksen epätasaisuuden vähentämiseen, voiko komissio ilmoittaa: 1. onko Frosinonen kunta esitellyt hankkeita Euroopan aluekehitysrahaston puitteissa (EAKR); 2. onko kyseisiä hankkeita varten saatu rahoitusta; 3. onko kyseiset varat käytetty? Michel Barnier'n komission puolesta antama vastaus (16. huhtikuuta 2003) Osa Frosinonen kunnasta voi saada Euroopan aluekehitysrahaston (EAKR) rahoitusta kaudella 20002006 sovellettavan Lazion YOA:n (yhtenäisen ohjelma-asiakirjan) mukaisesti. Lazion YOA hyväksyttiin komission päätöksellä(1), ja siinä säädetään, että EAKR:n rahoitusosuus 845,5 miljoonan euron kokonaismenoista on 371,5 miljoonaa euroa. Koska Lazion YOA on hajautetusti hallinnoitava ohjelma, tukitoimenpiteiden toteuttamisesta vastaava viranomainen on Lazion aluehallinto, joka on määritellyt hankkeiden valintaperusteet ohjelma-asiakirjan täydennyksessä ja vastaa hakemusten käsittelystä. Arvoisa parlamentin jäsen voi näin ollen kääntyä mainitun viranomaisen puoleen saadakseen tarkempia tietoja Frosinonen kunnan osalta esitetyistä ja rahoitetuista hankkeista. (1) KOM(2001) 2118 lopullinen.
KIRJALLINEN KYSYMYS E-1538/03 esittäjä(t): Charles Tannock (PPE-DE) komissiolle. Verokeidasvaltioissa sijaitsevien yritysten kanssa tehtävään yhteistyöhön liittyvät EU- ja WTO-säännökset.



Virallinen lehti nro 280 E , 21/11/2003 s. 0165 - 0166



KIRJALLINEN KYSYMYS E-1538/03 esittäjä(t): Charles Tannock (PPE-DE) komissiolle (7. toukokuuta 2003) Aihe: Verokeidasvaltioissa sijaitsevien yritysten kanssa tehtävään yhteistyöhön liittyvät EU- ja WTO-säännökset Yhdistyneessä kuningaskunnassa on keskusteltu maan veroviranomaisten päätöksestä myydä toimitilansa Bermudan saarella sijaitsevalle Mapeley Steps -yritykselle 370 miljoonalla punnalla. Osa tapauksen yksityiskohdista on esitelty 21. helmikuuta 6. maaliskuuta 2003 ilmestyneen Private Eye -lehden sivulla 26; lehti kuuluu satiirisiin ja tutkivaa journalismia harrastaviin julkaisuihin, ja se on hyvin kiinnostunut tapauksesta. Veroviranomaisten johtaja on perustellut rakennusten myyntiä siten, että on EU:n ja WTO:n sääntöjen vastaista torjua sopimus siitä syystä, että yritys toimii verokeidasvaltiossa. Lisäksi asiassa ei olla yhtä mieltä siitä, oliko Mapeley Steps myyntihetkellä rekisteröity Bermudan saarelle vaiko Yhdistyneeseen kuningaskuntaan. Voiko komissio selventää niitä EU:n ja WTO:n sääntöjä, jotka koskevat valtion omaisuuden myyntiä verokeitailla sijaitseville yrityksille? Onko kyseisen maan hallituksella oikeus ottaa huomioon valtionkassan hyväksi saatava voitto kauppapäätöksen yhteydessä? Voiko komissio myöskin ilmoittaa, onko oikein vaiko väärin, että USA:n hallitus ei allekirjoita sopimuksia eikä sovi mistään järjestelyistä verokeidasvaltioissa sijaitsevien yritysten kanssa? Jos vastaus on myönteinen, onko komission kanta yhdenmukainen USA:n WTO-velvoitteiden kanssa? Onko komissio pyytänyt Yhdistyneen kuningaskunnan hallitukselta selvityksiä kyseisen kaupan yksityiskohdista? Jos vastaus on myönteinen, onko komissio tyytyväinen siihen, että Yhdistyneen kuningaskunnan hallitus ja veroviranomaiset ovat toimineet EU:n lainsäädännön mukaisesti? Pascal Lamyn komission puolesta antama vastaus (10. kesäkuuta 2003) Maailman kauppajärjestöllä (WTO) ei ole sääntöjä verokeitaissa sijaitsevien yritysten kanssa tehtävistä kiinteistökaupoista. WTO:n sopimukset koskevat yleensä tavaroiden ja palvelujen kauppaa, ei kiinteistökauppaa. Verotusta koskevaan yhteisön lainsäädäntöön ei kuulu säännöksiä, jotka koskisivat nimenomaisesti jäsenvaltioiden julkisviranomaisten ja verokeitaaksi katsottavalla lainkäyttöalueella sijaitsevien yritysten välisiä kiinteistökauppoja. Yleisesti ottaen komissio kuitenkin katsoo, että verotusjärjestelmien nykyistä suurempi avoimuus mahdollistaisi petos- ja veronkiertomahdollisuuksien vähentämisen minimiin. Komissio muistuttaa olevansa sitoutunut vapaata ja rehtiä kilpailua vääristävien sekä yritysten rajatylittäviä toimintoja haittaavien vahingollisten verotuskäytäntöjen poistamiseen maantieteellisesti mahdollisimman laaja-alaisesti.
KIRJALLINEN KYSYMYS E-1302/03 esittäjä(t): David Bowe (PSE) komissiolle. Salaisuuksia ympäristöstä -julkaisu, ISBN 92-894-3866-5.



Virallinen lehti nro 280 E , 21/11/2003 s. 0130 - 0130



KIRJALLINEN KYSYMYS E-1302/03 esittäjä(t): David Bowe (PSE) komissiolle (7. huhtikuuta 2003) Aihe: Salaisuuksia ympäristöstä -julkaisu, ISBN 92-894-3866-5 Voiko komissio ilmoittaa, mille ikäryhmälle tämä julkaisu on suunnattu? Voiko se myös ilmoittaa, onko julkaisun kieli ja sanasto hyväksytty tasoltaan kyseiselle ikäryhmälle sopivaksi, ja jos on, kuka sen on hyväksynyt? Voiko komissio kertoa, onko koulutuspsykologi tutkinut julkaisun ja hyväksynyt sisällön ja tarinan kohdeikäryhmälle soveltuvaksi? Margot Wallströmin komission puolesta antama vastaus (2. toukokuuta 2003) Parlamentin jäsen mainitsee kysymyksessään julkaisun Ympäristösalaisuuksia jonka on tuottanut ympäristöasioiden pääosasto yhdessä lehdistö- ja viestintäpalvelun kanssa. Julkaisussa käsitellään kolmea ympäristöongelmaa, jotka vaativat pikaista huomiotamme: jätteiden määrän kasvua, otsonikerroksen tuhoutumista ja kasvihuoneilmiötä. Tarina on suunnattu 610-vuotiaille lapsille, ja sen on kirjoittanut belgialainen lastenkirjallisuuden asiantuntija, joka on julkaissut samalta alalta useita kirjasia. Julkaisua valmisteltiin mm. siten, että 610-vuotiaista lapsista koostuva testiryhmä valitsi tämän tarinan omaksi suosikikseen kolmen tarinan joukosta. Kun kirjoitetaan lapsille, sanoman on oltava yksinkertainen, ja sanoman perille meneminen varmistetaan käyttämällä vertauskuvia ja tunteita. Komissio on myös noudattanut pedagogiikkaa ja ympäristöä koskevassa teoksessa Pedagogy and the Environment (Retz) annettuja ohjeita siitä, miten lapsille on puhuttava: - Lapsia on rohkaistava pohtimaan ja esittämään kysymyksiä ympäröivästä maailmasta. - Lapsia on autettava pohtimaan erilaisia ympäristöjä lähellä ja kaukana. - On tuettava lasten halua ymmärtää ja oppia lisää (ympäristöstään) niin, että he kokevat olevansa osaltaan vastuussa maapallosta. - Lapsia on autettava havaitsemaan enemmän, toteuttamaan toimia, ennakoimaan, selittämään ja kunnioittamaan ympäristöä kokonaisuudessaan. Kaikkialta Euroopasta opettajat ovat oma-aloitteisesti kirjoittaneet kirjeitä ja tilanneet julkaisua. Tämä osoittaa, että ala-asteen luokkien lapset ovat ottaneet tarinan omakseen. Lisäksi Kindergarten Times -julkaisu pitää kirjasta vanhemmille niin tärkeänä, että se on tarjoutunut toimittamaan kirjasen tilaajilleen lehden mukana. Siten komissio on vakuuttunut julkaisun sopivuudesta sen kohderyhmälle.
KIRJALLINEN KYSYMYS E-1259/03 esittäjä(t): Camilo Nogueira Román (Verts/ALE) komissiolle. Euroopan unionin toimet Prestige-aluksessa jäljellä olevan öljyn poistamista koskevan ongelman ratkaisemiseksi.



Virallinen lehti nro 280 E , 21/11/2003 s. 0121 - 0122



KIRJALLINEN KYSYMYS E-1259/03 esittäjä(t): Camilo Nogueira Román (Verts/ALE) komissiolle (3. huhtikuuta 2003) Aihe: Euroopan unionin toimet Prestige-aluksessa jäljellä olevan öljyn poistamista koskevan ongelman ratkaisemiseksi Mitä teknisiä ja rahoituksellisia toimia on toteutettu sen johdosta, että komissio pitää Prestige-aluksessa jäljellä olevan öljyn poistamista koko unionia koskevana ongelmana? Margot Wallströmin komission puolesta antama vastaus (8. toukokuuta 2003) Vastauksena arvoisan parlamentin jäsenen esittämään kysymykseen komissio viittaa vastaukseensa, jonka se antoi Camillo Nogueira Romanin tekemään suulliseen kysymykseen H-069/03 parlamentin kyselytunnilla maaliskuussa 2003(1) sekä hänen tekemäänsä kirjalliseen kysymykseen E-3595/02(2). Komissio haluaa myös muistuttaa kysyjää siitä, että Prestigen onnettomuuden vaikutuksia koskeva toimenpideraportti hyväksyttiin 5. maaliskuuta 2003. Tässä raportissa käsitellään yhteisön tasolla tehtyjä menneitä, nykyisiä ja tulevia toimia Prestigen onnettomuuden seurausten korjaamiseksi ja samanlaisten onnettomuksen aiheutumisen estämiseksi tulevaisuudessa. Raportti on jätetty EU:n neuvostolle 21. maaliskuuta 2003. (1) Kirjallinen vastaus, 11.3.2003. (2) EYVL C 242 E, 9.10.2003, s. 63.
KIRJALLINEN KYSYMYS E-0890/03 esittäjä(t): Roberta Angelilli (UEN) komissiolle. Leonardo da Vinci -ohjelman varojen käyttö Fiumicinon kunnassa.



Virallinen lehti nro 268 E , 07/11/2003 s. 0145 - 0146



KIRJALLINEN KYSYMYS E-0890/03 esittäjä(t): Roberta Angelilli (UEN) komissiolle (21. maaliskuuta 2003) Aihe: Leonardo da Vinci -ohjelman varojen käyttö Fiumicinon kunnassa Italian hallituksen valtiovarainministeriön valvontakomitea esitteli syyskuussa 2002 selonteon Euroopan unionin myöntämien varojen käytöstä. Kyseisestä tutkimuksesta ilmeni huolestuttavasti myös se hitaus ja tehottomuus, jolla jotkut aluehallinnot hankepäätöksensä tekevät. Myös Euroopan komissio on korostanut useaan otteeseen olevansa huolestunut yhteisön varojen puutteellisesta käytöstä kunnissa. Kun otetaan huomioon, että erityisesti joidenkin paikallishallintojen, kuten Fiumicinon kunnan, on ehdottoman tarpeellista käyttää yhteisön varoja kehittääkseen ammatillisen koulutuksen järjestelmien ja käytäntöjen laatua, innovaatiota ja eurooppalaista ulottuvuutta, voiko komissio vastata seuraaviin kysymyksiin: 1. Onko Fiumicinon kunta esittänyt hankkeita rahoitettaviksi Leonardo da Vinci -ohjelmasta? 2. Onko se saanut rahoitusta näitä hankkeita varten? 3. Onko kyseisiä varoja käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.
KIRJALLINEN KYSYMYS E-0965/03 esittäjä(t): Roberta Angelilli (UEN) komissiolle. Maceratan kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0165 - 0166



KIRJALLINEN KYSYMYS E-0965/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Maceratan kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Maceratan kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Maceratan kunta esittänyt Save II ja Altener II -ohjelmia koskevia hankkeita? 2. Onko Maceratan kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.
KIRJALLINEN KYSYMYS E-1069/03 esittäjä(t): Roberta Angelilli (UEN) komissiolle. Pesaron kunnan käyttämät Leonardo da Vinci -ohjelmasta myönnetyt varat.



Virallinen lehti nro 268 E , 07/11/2003 s. 0149 - 0149



KIRJALLINEN KYSYMYS E-1069/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Pesaron kunnan käyttämät Leonardo da Vinci -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Pesaron kunta, tarvitsevat kipeästi unionin varoja kehittääkseen ammatillisen koulutuksen järjestelmien ja käytäntöjen laadukkuutta ja innovatiivisuutta sekä edistääkseen Eurooppa-ulottuvuuden sisällyttämistä niihin. Voisiko komissio vastata seuraaviin kysymyksiin: 1. Onko Pesaron kunta esittänyt Leonardo da Vinci -ohjelmaa koskevia hankkeita? 2. Onko Pesaron kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.